
DR.30.8.2006 143 

 

 

 Tuan Pengerusi: Ya. Sabak Bernam.   

8.23 mlm.   

 Dato' Haji Mat Yasir bin Haji Ikhsan [Sabak Bernam]: Terima kasih 
Tuan Pengerusi. Saya ingin turut membicarakan tentang peruntukan berjumlah 
RM14.5 juta untuk Program Kempen Budi Bahasa dan Nilai-nilai Murni fasa kedua.  
Saya ingin merakamkan syabas dan tahniah kepada kementerian ini kerana 
sehingga kini kempen ini berkesan dari segi penyebaran maklumat bahawa 
kempen itu diadakan di peringkat pusat. Sungguhpun demikian, kita kurang dapat 
melihat kesannya di peringkat bawahan ataupun di peringkat akar umbi.   

 Dalam konteks ini, kita berharap kementerian ini boleh bekerjasama 
dengan Kementerian Penerangan yang ada kaitan dengan penyiaran di mana 
bahasa yang digunakan oleh DJ di radio mahupun di televisyen itu wajar ditapis 
supaya menjadi lebih baik. Perkara yang keduanya ialah berkaitan dengan 
peruntukan sebanyak RM12.05 juta ini, berkaitan dengan Program Merakyatkan 
Seni Budaya di semua kawasan Parlimen. Saya rasa Ahli-ahli Parlimen, wakil 
rakyat ini wajar diberikan, dibantu dengan suatu dana daripada kementerian ini, 
kerana kita tahu ramai di antara wakil-wakil rakyat ini juga memperkembangkan 
dan mempertahankan seni budaya di peringkat bawah seperti silat, kompang, 
kuda kepang dan seumpamanya.   

 Yang akhir sekali yang Sabak Bernam ingin sentuh ialah berkaitan dengan 
apa yang disebutkan oleh Yang Berhormat bagi Kota Melaka, saya sangat 
menyokong Kempen Galakan Membaca supaya kementerian ini dapat 
menganjurkan satu kempen untuk di setiap rumah diadakan sudut ilmu ataupun 
sudut membaca supaya budaya ilmu ini, budaya membaca ini dapat diberikan 
penekanan dan selain daripada itu, kementerian ini juga wajar bersama-sama 
memastikan bahawa bahan bacaan yang ada dalam pasaran yang 
kebanyakannya adalah bahan-bahan yang lebih berbentuk ataupun bernilai 
hiburan semata-mata itu dapat dikontrakan ataupun maknanya diwujudkan buku-
buku yang bernilai ilmu supaya lebih ramai rakyat khususnya golongan muda akan 
suka membaca bahan-bahan yang bernilai ilmu. Sabak Bernam menyokong.  
Terima kasih.   

 Tuan Pengerusi:  Kuala Terengganu.  Ringkas sahaja.   

8.26 mlm. 

 Dato' Razali bin Ismail [Kuala Terengganu]: Saya ingin tarik perhatian 
tentang merakyatkan seni budaya ini. Ini merupakan satu perkara yang cukup 
penting sekali tetapi saya kira ia tidak cukup hanya di peringkat advocacy sahaja.  
Ia perlu turun dan benar-benar mengadakan strategi yang jelas bagaimanakah 
hendak memastikan, merakyatkan seni budaya itu dapat turun ke bawah dan 
dihayati, dilaksanakan, diamalkan dan benar-benar dirasai oleh seluruh rakyat.   

 Saya juga ingin tarik perhatian iaitu Butiran 5 dan Butiran 10 iaitu tentang 
Kempen Galakan Membaca Kebangsaan ini. Saya kira dalam keadaan sekarang 
ini, kita perlu memikirkan metodologi yang baru. Bukan sekadar mengadakan buku 
tetapi alat-alat yang lain, yang boleh menjadi the pull factor untuk anak-anak kita 
mendekati buku. Kaedah penggunaan ICT, kemudahan-kemudahan yang lain 
sebab itu bukan merupakan buku sahaja untuk meluaskan pemikiran anak-anak 
kita ini. Mungkin ada cara-cara lain, strategi lain dengan alat-alat ICT.  

 



Tuan Pengerusi: Ya. Sabak Bernam. 8.23 mlm. Dato' Haji Mat Yasir bin Haji Ikhsan [Sabak Bernam]: Terima kasih Tuan Pengerusi. Saya ingin turut membicarakan tentang peruntukan berjumlah RM14.5 juta untuk Program Kempen Budi Bahasa dan Nilai-nilai Murni fasa kedua. Saya ingin merakamkan syabas dan tahniah kepada kementerian ini kerana sehingga kini kempen ini berkesan dari segi penyebaran maklumat bahawa kempen itu diadakan di peringkat pusat. Sungguhpun demikian, kita kurang dapat melihat kesannya di peringkat bawahan ataupun di peringkat akar umbi. Dalam konteks ini, kita berharap kementerian ini boleh bekerjasama dengan Kementerian Penerangan yang ada kaitan dengan penyiaran di mana bahasa yang digunakan oleh DJ di radio mahupun di televisyen itu wajar ditapis supaya menjadi lebih baik. Perkara yang keduanya ialah berkaitan dengan peruntukan sebanyak RM12.05 juta ini, berkaitan dengan Program Merakyatkan Seni Budaya di semua kawasan Parlimen. Saya rasa Ahli-ahli Parlimen, wakil rakyat ini wajar diberikan, dibantu dengan suatu dana daripada kementerian ini, kerana kita tahu ramai di antara wakil-wakil rakyat ini juga memperkembangkan dan mempertahankan seni budaya di peringkat bawah seperti silat, kompang, kuda kepang dan seumpamanya. Yang akhir sekali yang Sabak Bernam ingin sentuh ialah berkaitan dengan apa yang disebutkan oleh Yang Berhormat bagi Kota Melaka, saya sangat menyokong Kempen Galakan Membaca supaya kementerian ini dapat menganjurkan satu kempen untuk di setiap rumah diadakan sudut ilmu ataupun sudut membaca supaya budaya ilmu ini, budaya membaca ini dapat diberikan penekanan dan selain daripada itu, kementerian ini juga wajar bersama-sama memastikan bahawa bahan bacaan yang ada dalam pasaran yang kebanyakannya adalah bahan-bahan yang lebih berbentuk ataupun bernilai hiburan semata-mata itu dapat dikontrakan ataupun maknanya diwujudkan buku- buku yang bernilai ilmu supaya lebih ramai rakyat khususnya golongan muda akan suka membaca bahan-bahan yang bernilai ilmu. Sabak Bernam menyokong. Terima kasih. Tuan Pengerusi: Kuala Terengganu. Ringkas sahaja. 8.26 mlm. Dato' Razali bin Ismail [Kuala Terengganu]: Saya ingin tarik perhatian tentang merakyatkan seni budaya ini. Ini merupakan satu perkara yang cukup penting sekali tetapi saya kira ia tidak cukup hanya di peringkat advocacy sahaja. Ia perlu turun dan benar-benar mengadakan strategi yang jelas bagaimanakah hendak memastikan, merakyatkan seni budaya itu dapat turun ke bawah dan dihayati, dilaksanakan, diamalkan dan benar-benar dirasai oleh seluruh rakyat. Saya juga ingin tarik perhatian iaitu Butiran 5 dan Butiran 10 iaitu tentang Kempen Galakan Membaca Kebangsaan ini. Saya kira dalam keadaan sekarang ini, kita perlu memikirkan metodologi yang baru. Bukan sekadar mengadakan buku tetapi alat-alat yang lain, yang boleh menjadi the pull factor untuk anak-anak kita mendekati buku. Kaedah penggunaan ICT, kemudahan-kemudahan yang lain sebab itu bukan merupakan buku sahaja untuk meluaskan pemikiran anak-anak kita ini. Mungkin ada cara-cara lain, strategi lain dengan alat-alat ICT.